text: Kvinde i kritisk tilstand efter alvorligt sammenstød 
  04 december 2017 kl. 12.11
  En kvinde er fløjet til Odense Universitets Hospital, efter hun stødte sammen med en lastbil. Kvinden overholdt formentlig ikke sin vigepligt. 
  En ældre kvinde er i kritisk tilstand, efter hun kort før middagstid stødte sammen med en lastbil i krydset mellem Tornrumvej og Tornumgårdsvej i Lintrup. 
  - Kvinden overstrådte formentlig sin vigepligt. Hun kørte ud i krydset og blev ramt af en lastbil, siger vagtchef Nikolaj Hølmkjær, Syd- og Sønderjyllands Politi, til TV SYD. 
  Vagtchefen fortæller, at kvinden blev fløjet til Odense Universitets Hospital efter ulykken.
  -  Kvindes tilstand er kritisk, og vi har underrettet de pårørende, siger vagtchefen.
  